Referat af mødet i handicaprådet den 24. januar 2023 kl. 16 – 18 på MS Teams.

Deltagere: Alle medlemmer af handicaprådet. Fraværende: Trine Buus Carlsen.

1. **Dagsorden og velkommen**

Finn Amby bød velkommen til Camilla Staniok, leder i Sekretariatet for handicaprådet. Camilla præsenterede kort sig selv, og nævnte, at hun var ydmyg i forhold til at gå ind i en meget spændende og vigtig opgave.

1. **Besparelser på BPA-området**

Finn Amby havde siden sidste møde i handicaprådet rettet henvendelse til borgmester og rådmanden for MSB, da der ikke var sket ændringer som følge af rådets høringssvar om besparelser på BPA-området. Henvendelsen var foranlediget af dels af forslagets indhold og dels af handicaprådets rolle i høringsprocessen. Det nævnes i henvendelsen at det efter mødet med forvaltningen fortsat er uklart for formanden, ”*hvilken betydning forslaget vil have for hhv. nye og eksisterende BPA-brugere, og hvordan man konkret forestiller sig, at en ansættelse af en sundhedsfaglig medarbejder vil kunne påvirke arbejdsmiljø og sygefravær blandt hjælperne*”.

Natascha nævnte indledningsvis at forslaget ikke indeholdt, at det også skal reducere sygefraværet. Det beklagede hun på forvaltningens vegne

Tina Fendinge, Centerchef fra MSB holdt oplæg om rationalerne i besparelsesforslaget om en sundhedsfaglig medarbejder på BPA-området. Oplægget er vedlagt i bilag.

Overordnet er budskabet om besparelsesforslaget med ansættelse af en sundhedsfaglig medarbejder, at a) Velfærdsteknologien kan hjælpe borgeren ift. selvstændighed og livskvalitet og b) at det kan hjælpe med at nedbringe sygefraværet i BPA-ordningerne – ved at forbedre hjælpernes arbejdsmiljø.

Der var en god debat om forslaget. Der blev bl.a. fremført følgende argumenter og perspektiver i debatten:

* Husk den etiske dimension, når forslaget udrulles.
* Stor fortørnelse over det store sygefravær. Udfordringen er den særlige konstruktion i BPA-ordningen, hvor borgeren, der skal hjælpes, også er arbejdsgiver.
* Det er nødvendigt med væsentlig bedre koordination på tværs mellem MSB og MSO, når der visiteres og anvendes hjælpemidler, hvis BPA-ordningen skal fungere.
* Måske skal vi bruge systemet på en anden måde?
* Der afholdes stormøde på området for BPA-ordninger.

Handicaprådet er fortsat kritisk over for besparelsesforslaget og det blev aftalt, at handicaprådet senere på året ser nærmere på, hvordan forslaget med den sundhedsfaglige medarbejder rulles ud, herunder også samarbejdet imellem afdelingerne og økonomien heri.

1. **Årsberetning fra tilgængelighedsrådet**

Rie Ollendorff, tilgængelighedskonsulent fra BA deltog under punktet.

Rådet takkede for rapporten. Og rådet var også meget enigt i overvejelsen fra tilgængelighedsrådet om ikke at søge om at blive tilgængeligheds-by endnu. Det kræver et mere systematisk arbejde med tilgængeligheden flere steder, inden det er relevant at lave den omfattende ansøgning.

Det var en stor ros fra handicaprådet til årsrapporten og til tilgængelighedsrådet i det hele taget.

1. **Høring om salg af ældreboliger**

**Handicaprådet var indledningsvis lidt usikre på, hvad de skulle mere om indstillingen. Buddene til høringen var:**

**Tilkendegivelserne fra medlemmer af rådet var:**

* **De nuværende beboere ikke skal presses ud.**
* **Vi bør ikke sælge boliger med god tilgængelighed.**
* **Mangler der bofællesskaber til mennesker med ADHD og autisme? Hvis de f.eks. bor på bosteder - hvor skal de bo i fremtiden? Kunne disse boliger være velegnede til dem?**

**Jens nævnte, at de beboere der ønsker det – godt kan blive boende. Indstillingen om salg af ældreboliger er også en økonomisk indstilling.**

**Jens forklarede, at det er nogle boliger, der bliver afgivet- men det er samtidig ikke boliger, der er den store efterspørgsel efter. De foreslåede boliger er ikke topmoderne – og de imødekommer ikke efterspørgslen. Et salg med et provenu – tænkes ind i at bygge mere tidssvarende og tilgængeligt. Det er disse boliger, der er tale om i salget.**

**Natacha bemærkede, at det ikke er den type boliger, som MSB umiddelbart efterspørger til borgere med handicap. Det som MSB kommer til at efterspørge i den nærmeste fremtid, er boliger, der er gearet til borgere med meget større støtte-behov.**

Der udarbejdes et høringssvar på basis af de indkomne input.

1. **Orienteringer**

* **Ny LGBT+ politik og handleplan snart på vej i høring**

**Ikke drøftet.**

1. **Henvendelser til handicaprådet**

* Høring om serviceniveau i MSO – tages til efterretning. Ingen høringssvar
* Henvendelse fra MSO og Christian Budde om, handicaprådet vil være medunderskriver på henvendelse fra Region Midtjylland om takststigninger for handicapkørsel. Handicaprådet bakkede op om at handicaprådet kan bakke op.
* Invitation om Dialog-kaffe med Tours On Wheels

Handicaprådet takker for henvendelsen og anerkender det store arbejde, som Tours on Wheels gør på området; men rådets opgave er at være dialogforum for byrådet ift. handicappolitiske spørgsmål i Aarhus Kommune – og derfor må rådet takke nej til invitationen om dialogkaffe.

* BPA-ordning – personsag. Der blev orienteret om at sekretariatet havde fået en henvendelse ”til rette vedkommende” om en personsag i relation til en BPA-ordning.
* Rammeaftale for 2023 – 2024 (bilag udsendt i torsdag den 12. jan.)

Handicaprådet har afgivet svar om, at de ikke har bemærkninger til rammeaftalen.

1. **Eventuelt**

Polly inviterer Aase og Christian til et af de kommende møder i tilgængelighedsrådet – således, at de to politikere kan høre lidt om universelt design og hvad grundlæggende tanker, der er i tilgængelighedsrådet om det.

LEV havde et rigtig godt møde med 120 forældre til børn med særlige behov – forleden.

1. **Evaluering af dagens møde**

Nogle medlemmer ikke fandt det velegnet at behandle emner med potentiel uenighed på et onlinemøde. Tiden var også blevet lidt presset. Andre gav dog udtryk for stor tilfredshed med at holde mødet på Teams.